Diari Oficial de la Generalitat Valenciana


Sumari del DOGV 8064, del 16-06-2017 (2017/5370)

RESOLUCIÓ de 2 de juny de 2017, de la Presidència del Consorci Hospital General Universitari de València (CHGUV), de convocatòria de provisió, pel sistema de lliure designació, de la direcció d'Àrea de Recursos Humans d'aquesta entitat (LD/01/2017).
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8064

Data del DOGV
:   16-06-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/5370


Data del document
:   02-06-2017

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 2 de juny de 2017, de la Presidència del Consorci Hospital General Universitari de València (CHGUV), de convocatòria de provisió, pel sistema de lliure designació, de la direcció d'Àrea de Recursos Humans d'aquesta entitat (LD/01/2017). [2017/5370]  
La plantilla del Consorci Hospital General Universitari de València (CHGUV) disposa de places vacants que es considera oportú proveir.  
  
De conformitat amb l'article 11.3 del vigent conveni col·lectiu del CHGUV (BOP 04.04.2014), i en concordança amb l'article 80 del Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic, les convocatòries de provisió per lliure designació consisteixen en l'apreciació discrecional per l'òrgan competent de la idoneïtat de les persones candidates en relació amb els requisits i les funcions per a l'exercici de la plaça.   
  
D'acord amb les competències atribuïdes per l'article 15.1 dels estatuts refosos del CHGUV per a la gestió de l'Hospital General Universitari de València, aprovats per Conveni de 29 de març de 2006 subscrit entre la Conselleria de Sanitat i la Diputació de València, en relació amb l'apartat primer de l'Acord del Consell de Govern, de 12 de desembre de 2003, sobre delegació de competències, la Presidència del CHGUV resol:  
  
Primer. Convocatòria  
Convocar, per mitjà del sistema de lliure designació, la provisió de la plaça de la plantilla del CHGUV que s'especifica en l'annex II, d'acord amb les bases que es publiquen en l'annex I.  
  
Segon. Publicitat  
Publicar la convocatòria en el Diari Oficial de la Generalitat Valenciana (DOGV).  
  
Tercer. Recursos  
Aquesta resolució és definitiva en via administrativa. Les persones interessades poden interposar, potestativament, recurs de reposició davant de la Presidència del CHGUV en el termini d'un mes comptador des de l'endemà de la publicació en el Diari Oficial de la Generalitat Valenciana (DOGV) o, directament, recurs contenciós administratiu en el termini de dos mesos comptadors des de l'endemà de la publicació, davant de qualsevol jutjat contenciós administratiu de la ciutat de València, d'acord amb el que disposen els articles 114 i 115 de la Llei 39/2015, d'1 d'octubre, del procediment administratiu comú de les administracions públiques, i articles 8, 14 i 46 de la Llei 29/1998, reguladora de la jurisdicció contenciosa administrativa. Tot això sense perjudici de la interposició de qualsevol altre recurs que s'estime convenient.  
  
  
València, 2 de juny de 2017.- La presidenta del CHGUV i consellera de Sanitat Universal i Salut Pública: Carmen Montón Giménez.  
  
  
  
ANNEX I  
Bases de la convocatòria (LD/01/2017)  
  
1. Objecte  
Aquestes bases tenen per objecte regular la provisió, per mitjà del sistema de lliure designació, de la plaça de la plantilla del CHGUV que s'especifica en l'annex II.  
  
2. Requisits que han de reunir les persones concursants  
2.1. Posseir la nacionalitat espanyola o de qualsevol altre estat membre de la Unió Europea, com també d'aquells estats als quals, per raó de tractats internacionals signats per la Unió Europea i ratificats per Espanya, s'aplique la lliure circulació de treballadors en els termes en què aquesta es troba definida en el tractat constitutiu de la Unió Europea, o tindre aquest dret de conformitat amb el que preveu el Decret 543/2001, de 18 de maig, sobre accés a l'ocupació pública de l'Administració general de l'Estat i els organismes públics d'aquesta de nacionals d'altres estats als quals siga d'aplicació el dret a la lliure circulació de persones treballadores.  
2.2. Estar en possessió de la titulació requerida en relació amb les característiques de la plaça a què es concursa i la resta de requisits que s'especifiquen, d'acord amb el que disposa l'annex II.  
2.3. No trobar-se inhabilitat/da per a l'exercici de funcions públiques o professionals.  
2.4. No excedir l'edat de jubilació ordinària que assenyale la normativa aplicable al règim jurídic de la persona participant.  
2.5. Tindre la condició d'empleat/da públic/a amb caràcter laboral fix, o funcionari/ària de carrera, o estatutari fix.  
  
3. Acreditació dels requisits  
Els requisits d'admissió han de reunir-se l'últim dia de termini de presentació d'instàncies i mantindre's al llarg de tot el procés.  
  
4. Sol·licituds  
4.1. Les persones interessades han d'emplenar la sol·licitud de participació, d'acord amb el model que figura en l'annex III, i l'han de presentar preferiblement en el Registre General del CHGUV (av. de les Tres Creus, núm. 2, 46450 València), o per mitjà de qualsevol de les formes previstes en la Llei del procediment administratiu comú de les administracions públiques.  
4.2. El termini de presentació de sol·licituds és de quinze dies naturals comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana (DOGV).  
4.3. El domicili que figure en la instància serà el que es considerarà a l'efecte de notificacions.  
4.4. Juntament amb la sol·licitud, les persones concursants han d'aportar la documentació següent, original o degudament compulsada:  
a) Document nacional d'identitat, certificat de naixement expedit pel registre civil corresponent o document equivalent per a les persones nacionals d'altres estats.  
b) Nomenament com a empleat/da públic o certificat del Registre de Personal, en els termes detallats en l'annex II.  
c) Titulació requerida en relació amb les característiques de la plaça a què es concursa, o certificat acadèmic que acredite haver realitzat tots els estudis per a l'obtenció del títol i haver realitzat el depòsit per a l'expedició d'aquest. En el cas de titulacions obtingudes en l'estranger, credencial que acredite l'homologació que corresponga.  
d) Currículum professional, en el qual es resumisquen la formació acadèmica i l'experiència professional i de gestió, com també documentació justificativa dels mèrits al·legats.  
  
5. Comissió de valoració  
5.1. La comissió de valoració està composta per les persones següents:  
Titulars  
President: Enrique Ortega González.  
Vocal 1: Javier Marco Franco.  
Vocal 2: Bernardino Giménez Santos.  
Secretari: Alejandro Moner González.  
Suplents  
President: Francisco Quiles Teodoro.  
Vocal 1: Amparo Romero Martínez.  
Vocal 2: Carlos Errando Oyonarte.  
Secretària: Carmen Martí-Belda Torres.  
5.2. La comissió de valoració té la consideració d'òrgan col·legiat de l'Administració, i li és aplicable el que disposen els articles 15 i següents de la Llei 40/2015, d'1 d'octubre, de règim jurídic del sector públic.  
5.3. El/la secretari/ària de la comissió hi intervindrà amb veu però sense vot, de conformitat amb l'article 19.4 de la referida Llei 40/2015, d'1 d'octubre.  
  
6. Desenvolupament del procés  
Acabat el termini de presentació, la direcció de Recursos Humans del CHGUV traslladarà les sol·licituds presentades a la comissió de valoració a fi que aquesta realitze l'avaluació dels documents aportats per les persones concursants, en especial el treball efectuat en places semblants o de contingut tècnic i especialització semblant.  
  
Acabat el procés, la comissió de valoració traslladarà la proposta a la direcció del CHGUV, la qual la traslladarà a l'òrgan competent.  
  
La proposta tindrà caràcter no vinculant, però l'òrgan competent ha de motivar-ne la no-assumpció.  
  
7. Resolució i nomenament  
La persona aspirant seleccionada serà nomenada mitjançant una resolució de la presidència del CHGUV, la qual ha de publicar-se en el Diari Oficial de la Generalitat Valenciana (DOGV).  
La convocatòria pot ser declarada deserta, per acord motivat, quan no concórreguen aspirants idonis per a l'exercici del lloc.  
  
8. Incorporació a la plaça  
En la resolució de la convocatòria s'indicarà el que corresponga en relació amb la incorporació a la plaça de la persona seleccionada, i aquesta quedarà en la situació administrativa que li corresponga segons la seua vinculació i règim jurídic de procedència.  
La persona nomenada per a l'exercici d'una plaça pel procediment de lliure designació pot ser cessada discrecionalment per la mateixa autoritat que l'haja nomenada, sense perjudici de la previsió de l'article 84.3 del Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic.  
  
  
9. Vinculació  
Aquestes bases vinculen el CHGUV, la comissió de valoració i les persones que participen en aquest procés.  
  
  
  
ANNEX II  
Plaça que es convoca (LD/01/2017)  
  
1. Denominació: cap de l'Àrea de Recursos Humans  
Número: 52875.  
Centre orgànic: direcció gerència.  
Subgrup-grup de titulació: A1/A2 - A/B.  
Complement de destinació: 26.  
Forma de provisió: lliure designació.  
Requisits: personal de les administracions públiques o serveis públics de salut del subgrup/grup de titulació esmentats.  
Funcions:  
Planificar, programar, dirigir i supervisar, i retre comptes dels resultats respecte de les funcions específiques pròpies o encomanades.  
Dirigir i coordinar les unitats administratives dependents.  
En general, les establides en el Reglament orgànic i funcional del CHGUV i les normes que el desenvolupen.